**Inexistent**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

intri la un moment dat într-o stare firească de indiferență

față de agitația particulelor umane din aerul care te sufocă

te întrebi de ce mai lupți să respiri

de ce ai studiat cosmogonii

dacă nu ai nicio șansă

să fii cea mai mică componentă din universul imaginat

neverificabil

deci cu atât mai mult

inexistent

îi dai naibii pe toți maya hindușii

sumerienii și egiptenii

toți au mintit

ca tu să trăiești în mizerie

să te lași călcat în picioare de sisteme

și să te bucuri când a mai rămas ceva din tine

ca să te poți întreba

de ce

adina v.

11.02.2020